গ্রুপ C এবং D, ৭২৯৩ জন ‘দাগি’দের তালিকা প্রকাশের নির্দেশ বিচারপতি সিনহার

কলকাতা: গ্রুপ সি(Group C) ও গ্রুপ ডি (Group D) ৭২৯৩ জন দাগিদের তালিকা প্রকাশের নির্দেশ কলকাতা হাইকোর্টের (Calcutta High Court) বিচারপতি অমৃতা সিনহার (Justice Amrita Sinha)। OMR মিস ম্যাচ, র‍্যাঙ্ক জাম্প করা ব্যক্তি, প্যানেলের বাইরে থেকে চাকরি পাওয়া ব্যক্তিদের তালিকা প্রকাশের নির্দেশ বিচারপতি সিনহার। ওই তালিকায় প্রতি দাগিদের বিস্তারিত তথ্য থাকতে হবে। রোল নাম্বার, নম্বর, বাবার নাম, ঠিকানা উল্লেখ থাকতে হবে। ৩৫১২ দাগিদের তালিকা ইতিমধ্যে প্রকাশ করেছে। আদালত কমিশনের কাছে পূর্ণাঙ্গ তালিকা চায়। মামলার নিষ্পত্তির ওপরেই নির্ভর করবে গ্রুপ ডি এবং গ্রুপ সি নিয়োগ প্রক্রিয়া।

সুপ্রিম কোর্টের (Supreme Court) নির্দেশে মাস দুয়েক আগে প্রকাশ করা হয়েছে ‘দাগি’ শিক্ষকদের নামের তালিকা। তার আগে ‘দাগি’ শিক্ষাকর্মীদের নামের তালিকাও প্রকাশ করেছিল স্কুল সার্ভিস কমিশন। ৩ হাজার ৫১২জনের নামের তালিকা প্রকাশ করেছিল এসএসসি। এসএসসি মামলায় অভিযোগ, এসএসসি টেন্টেড হিসেবে ৩৫১২ জনের তালিকা প্রকাশ করলেও সুপ্রিম কোর্টে তারাই জানিয়েছে টেন্টেড সংখ্যা ৭২৯৩। যদিও মামলাকারীদের দাবি এটা পূর্ণাঙ্গ ‘দাগি তালিকা নয়। স্কুল সার্ভিস কমিশন (School Service Commission)-এর গ্রুপ সি এবং গ্রুপ ডি-র নিয়োগপ্রক্রিয়াকে চ্যালেঞ্জ করে হাইকোর্টের দ্বারস্থ হয়েছেন চাকরিপ্রার্থীদের একাংশ।আবেদনকারীদের দাবি, তাঁদের নাম যোগ্য তালিকা থেকে বাদ দেওয়া হয়েছে।

আরও পড়ুন:CEO দফতরের বাইরে তুলকালাম! শুভেন্দুদের ‘গো-ব্যাক’ স্লোগান BLO-দের

সোমবার বিচারপতি অমৃতা সিনহার নির্দেশ, নন টিচিং স্টাফদের যে তালিকা প্রকাশ করা হয়েছে সুপ্রিম কোর্টের নির্দেশে সেখানে স্পষ্ট করে টেইনটেডদের ব্যাপারে সতর্ক করা হয়েছে। ৭২৯৩ প্রার্থীদের বিস্তারিত জানিয়ে নতুন করে তালিকা প্রকাশ করতে হবে এসএসসিকে। বুধবার আবেদন জমা দেওয়ার শেষ দিন। সেখানে আদালত হস্তক্ষেপ করছে না। স্কুল সার্ভিস কমিশনের তরফে আইনজীবী কল্যাণ বন্দ্যোপাধ্যায় বলেন, নিয়োগ প্রক্রিয়া স্বচ্ছ রাতে স্কুল সার্ভিস কমিশনও বদ্ধপরিকর। সমস্ত তালিকা স্বচ্ছতা রেখেই তা প্রকাশ করা হচ্ছে। বিচারপতির আরও নির্দেশ, এসএসসিকে আউট অফ প্যানেল, র‍্যাঙ্ক জাম্প ও OMR মিস ম্যাচদের বিস্তারিত তথ্য জানিয়ে মোট ৭২৯৩ জনের তালিকা প্রকাশ করতে হবে।

এসএসসিকে নিয়োগ স্বচ্ছ যাতে হয় সেটা নিশ্চিত করতে হবে। শুধু প্যানেল প্রকাশের পর যাদের নিয়োগ করা হয়েছে তাদের তালিকা আগামী শুনানিতে আদালতে জমা দিতে হবে। নিয়োগ প্রক্রিয়া নির্ভর করবে মামলার নিস্পত্তির উপর। এসএসসির মামলায় মেয়াদ উত্তীর্ণ প্যানেলে যাঁরা চাকরি পেয়েছেন, তাঁদের নামের তালিকা চাইল কলকাতা হাইকোর্ট।

দেখুন ভিডিও